text: Festivalgæster skal lære om bedre miljø
  18 maj 2011 kl. 07.25
  Jelling Musikfestival vil stoppe dåsesvineriet.
  Grønt Forum vil lære festival-gæster gode miljømanerer.
  Fra en klimabod vil de fortælle gæster på Jelling Musikfestival, at de skal rydde op efter sig - først og fremmest skal de smide deres tomme dåser i dåse-containere. 
  Festival-gæster er slemme til bare at lade deres telt stå og affald ligge, når de tager hjem.
  Det vil klimaboden minde dem om er en dårlig idé.
  Klimaboden er støttet økonomisk med Tips og lottomidler fra Friluftsrådet. Formålet er at skabe forståelse for sammenhængen mellem natur og livsstil på festivals.
  